На основу члана 39. став 5. Закона о јавним набавкама („Сл. гласник РС“, бр. 124/2012,68/2015) ЈКП “Нискоградња“ Ужице упућује

**1. ПОЗИВ ЗА ПОДНОШЕЊЕ ПОНУДА**

**За јавну набавку мале вредности** услуга – ЈНМВ 01-17/4  – поправка и одржавање моторних возила, машина и припадајуће опреме

1. Предмет јавне набавке је набавка услуга – 50110000 поправка и одржавање моторних возила, машина и припадајуће опреме, а по сукцесивним потребама ЈКП “Нискоградња“ Ужице за период од годину дана.

2.Право учешћа имају сва заинтересована правна и физичка лица (домаћа или страна) која испуњавају обавезне услове за учешће у поступку из члана 75.и 76 Закона о јавним набавкама („Службени гласник РС“, бр. 124/2012,68/2015) као и услове утврђене конкурсном документацијом.

Доказе о испуњености обавезних услова за учешће у поступку предметне набавке у складу са чланом 75. и 76 Закона о јавним набавкама („Службени гласник РС“, бр. 124/2012,68/2015) понуђач доказује достављањем изјаве којом под пуном материјалном и кривичном одговорношћу потврђује да испуњава обавезне услове. Наручилац задржава право да накнадно захтева доказе наведене у члану 77. Закона о јавним набавкама („Службени гласник РС“, бр. 124/2012,68/2015).

Понуђач који је самостално поднео понуду не може истовремено да учествује у заједничкој понуди или као подизвођач. Понуде са варијантама нису дозвољене.

Понуда мора бити сачињена према упутству и обрасцу који чине саставни део конкурсне документације.

3.Критеријум за оцењивање понуде је – најнижа понуђена цена.

Јавне набавке је обликована по партијама. Свака партија ће се пoсебно посматрати и оцењивати и за сваку посебно ће се закључивати уговор.

1. Партија 1. Услуге ремонта пнеуматских и хидрауличних вентила и цилиндара
2. Партија 2. Услуге одржавања и поправке бош-пумпи и дизни
3. Партија 3. Услуге машинске обраде мотора
4. Партија 4. Услуге поправке гибњева
5. Партија 5. Услуге машинске обраде са материјалом
6. Партија 6. Услуге поправке турбо компресора и водених пумпи
7. Партија 7. Услуге поправке и баждарења тахографа
8. Партија 8 Вулканизерске услуге
9. Партија 9. Услуге израде хидрауличних црева
10. Партија 10. Услуге дефектаже и поправке машина „14. октобар“
11. Партија 11. Услуге дефектаже и поправке машина „Крамер-прогрес“
12. Партија 12. Услуге дефектаже и поправке машина „Радоје Дакић“
13. Партија 13. Дефектажа и ремонт хидрауличних мотора, пумпи и цилиндара грађевинских машина

4. Рок за доставу понуде је **24.05.2017.године до 12,00 часова**. Понуда ће се сматрати благовременом ако ју је наручилац примио (без обзира на начин достављања) најкасније до наведеног рока за достављање понуда. Комисија за јавне набавке наручиоца, по окончању поступка отварања понуда, вратиће неблаговремено поднете понуде неотворене понуђачима са назнаком да су поднете неблаговремено.

Понуде за јавну набавку услуга заведену под бројем **01-17/4** доставити у запечаћеној коверти, препорученом пошиљком или лично, са назнаком **“не отварати - понуда,**  **ЈНМВ 01-17/4 – поправка и одржавање моторних возила, машина и припадајуће** **опреме“** на адресу: ЈКП Нискоградња Међај 19, 31000 Ужице, а на полеђини написати: назив понуђача, адресу, телефон и особу за контакт.

Понуде морају бити јасне и недвосмислене, а **важност понуде мора да буде најмање 60 дана** од дана јавног отварања понуда.

5. Јавно отварање понуда обавиће се одмах по истеку рока за подношење понуда, тј. **24.05.2017. године у 12.30 часова** у просторијама управне зграде ЈКП ”Нискоградња“ Ужице, Међај 19, у присуству овлашћених представника понуђача, који пуномоћје подносе на самом отварању понуда, а које мора бити издато на меморандуму понуђача, заведено, оверено печатом и потписано од овлашћеног лица понуђача.

6. Записник о отварању понуда доставиће се понуђачима у року од три дана од дана окончања поступка јавног отварања понуда.

7. Одлука о додели уговора биће донета у року од 5 дана од јавног отварања понуда .

8. Додатне информације и појашњења у вези са припремањем понуде понуђачи могу тражити писаним путем, најкасније пет дана пре истека рока за подношење понуда тако што ће захтев за додатним информацијама и појашњењем доставити факсом на број 031/513-0-854.